Aita valeinfot paljastada! – Propastop
20.03.2020
Propastopi vabatahtlikud on alates eelmisest nädalast pööranud süvendatud tähelepanu koroonakriisiga seotud valeuudiste, libainfo ja desinformatsiooni analüüsimisele ja paljastamisele.
Sellele tegevusele saad kaasa aidata ka sina. Kui kohtud inforuumis sinu meelest kahtlase teabega, siis anna sellest Propastopile teada. Piisab ekraanitõmmisest, lingi jagamisest või paarisõnalisest kirjeldusest. Vabatahtlikud uurivad saadetud jälge edasi ja informeerivad avalikkust blogi kaudu kõigist olulisematest leidudest.
Vormi leiad blogi vasakmenüüst. Siia sobib postitada linke ja sõnalisi tähelepanekuid. Sel viisil  saadetud info on 100% anonüümne, kui sa just ei soovi ise oma identiteeti avada.
Sobib kõige paremini kuvatõmmiste ja fotode jagamiseks.
Ka siia postitatud teated jõuavad operatiivselt blogi vabatahtlikeni.